Referat af bestyrelsesmøde i Gedved Medborgerhus: 03.09.2014

***Til steder:*** Birgitte, Niels Arne, Martin, Bodil, Else, Sanne, Søren og Birthe

***Dagsorden:***

1. Referat fra sidst
2. Orientering a. forpagtning

b. bibliotek

c. tårnet

d. skiltning

1. Efterårets program a. præsentation

b. kulturstøtte/økonomi heri

c. fordeling i postkasser sammen med nyhedsbrev

 4. Økonomi

 5. Vinduespudsning, rengøring

 6. Reparation og vedligeholdelse

 7. EVT.

Bodil sørger for forplejning.

1. referat fra 19.08 blev godkendt uden kommentarer
2. orientering: **Forpagtning:** Der vil i løbet af et par dage blive underskrevet en forpagtningsaftale mellem Medborgerhuset og Jimmy. Bortset fra nogle enkelte rettelser fik Medborgerhuset sine betingelser gennemført. Kontrakten skal gælde fra 1. sept. 2014. Susanne deltog i Cafeens vareoptælling, som forløb uden problemer. Det skal pointeres, at de mindre foreninger såsom Filmklubben har tilladelse til at lave kaffe mm. uden, at Cafeen skal blandes ind i det. Inden en kontrakt underskrives, er det en god ide, at hele bestyrelsen gøres bekendt med indholdet i kontrakten. Jimmy forpagter køkkenet og vil stå for den høje restaurantafdeling. Men desuden har han indvilget i at stå for en cafebetjening med kaffe mm til f.eks. Bbliotekets gæster/kunder. **Bibliotek:** Arbejdet med at indrette det nye bibliotek er så småt gået i gang, og glasdørene vil blive sat op formodentlig i næste uge. Ingen fra bestyrelsen er med i byggemøder. Dette kan forekomme besynderligt al den stund at det er Medborgerhusets, der formelt skal godkende ombygningsændringerne. Martin accepterer at være repræsentant for Medborgerhusets bestyrelse, og Bodil vil skaffe ham den relevante adresse. Den formelle åbning af biblioteket vil formodentlig blive den 9. oktober. **Tårnet:** en 3. kvinde/iværksætter- Karin- vil indrette sig i Tårnet fra den 1. oktober, således at der nu er 3 personer som har deres daglige arbejdsplads her. De foreslåede maritime navne på de forskellige etager accepteres ud fra den betragtning, at det er et tårn, hvorfra drømme søsættes. Godkendes! **Skiltning:** Der er ved at blive produceret skilte, og der er indkøbt en ny sandwich, så vi nu i alt råder over 3. Vi glæder os alle til, at det med skiltning kan blive effektueret.
3. efterårets program: **Jimmys arrangement med hjerner den 12. september** er udsolgt. Else har truffet aftale om 3 **foredrag**, Bodil har **2 teaterforestillinger** i ærmet , hvoraf der nok ikke er penge til den sidste?. Søren har flere **Cafeaftner med musik** i støbeskeen og har aftalt med Jimmy, **Vinklubben** har aftaler og i **Filmklubben** er der udsendt program for resten af året. Husk at annoncere i Østbirk avis og gerne med noget selvskrevet. ***Alle skal sende deres aktivitetsarrangementer til Birgitte senest den 12. september.*** Hun vil lave en folder med oplysninger om Medborgerhuset, de forskellige aktiviteter, Tårnets muligheder, brug for frivillige, samt beskrive behovet for, at der tegnes medlemskaber. Denne folder skal deles ud af bestyrelsens medlemmer i uge 38 og adresselisterne skal opdateres. ***Kulturstøtte:*** Niels Arne har sendt en ansøgning til Horsens Kommune, men afholdte arrangementer gives der ikke tilskud til. Fra Mellembypuljen har vi fået 10.000 og heraf skal Filmklubben have 2500 kr. Musikforeningen (Søren) har sendt en ansøgning om økonomisk støtte til arrangementer i 2015. Det vedtages, at Søren laver et oversigts- og bookingsystem på Google, som hele bestyrelsen og Jimmy kan gå ind i og se hvad de forskellige grupper har planlægt.
4. **Økonomi:** Der skal snart udfærdiges erhvervssponsorater, samt tegnes medlemskaber af Medborgerhuset. Der skal udarbejdes budget. En markedsføringsplan efterlyses. Ved større arrangementer skal der aftales konkret med Jimmy, efter hvilken model øl og spiritussalget skal fordeles mellem Medborgerhus og Cafe.
5. **Vinduer og rengøring:**  Det besluttes, at alle vinduer skal vaskes udvendigt. Pris 2875 kr plus moms. Rengøring. Der sker ændringer nu da Jimmy skal forpagte og Biblioteket flytter ind. Desuden skal Jimmy sørge for oprydning efter sine arrangementer, så der kan blive gjort rent. Borde og stole skal fordeles mellem Cafe og restaurant. Birgitte aftaler herom med Jimmy. Birthe aftaler med rengøringsfirmaet mhp at også Biblioteket skal inddrages.
6. **Reparation/vedligeholdelse**. Det koster kassen, at der er utætte vandrørforbindelser. Vandet løber i toilettet. Der er desuden lugtscener og enkelte steder heller ikke ordentlige elforbindelser. Martin følger op på de sidste stormskader, samt kontakter relevante håndværkere. Kun det allernødvendigste skal laves. Dørene til de enkelte kontorer skal kunne låses. Martin tager sig også af nøgler.
7. EVT.
* Hjemmesiden har været nede. Birgitte sørger for at den kommer op.
* Tilbud om blomsterdekorationer ved festlige lejligheder. Ja tak. Sanne kontakter
* Kunstforeningen (Frida & Birthe) kontaktes af Sanne og opfordres til at udvise flere initiativer.
* Niels Arne kontakter Horsens Kommunes kunstsamling om at stille kunst til vores disposition.
* Indføring af en aftenrunde for at tjekke, at lyset er slukket, og alt er roligt. Vi gør det så godt vi kan, men hvis vi ikke når det /eller kan, så falder verden ikke sammen. Her er en fordelingsnøgle til aftenruten:

Mandage: Niels Arne

Tirsdage: Birthe

Onsdage Martin

Torsdage Else

Fredage Bodil

Lørdage: Sanne

Søndage: Birgitte

Søren er fast vikar.

* Forplejningsaftale ved møder:

12.08: Birgitte

03.09: Bodil

06.10: Niels Arne

03.11: Sanne

O1.12 Martin

Januar: Birthe

Februar: Søren

Marts: Else.

Referent Birthe BJ